พายุโซนร้อน โพดุล อ่อนกำลังลงเป็นหย่อมความกดอากาศต่ำแล้ว แต่ยังให้ประชาชนเฝ้าระวัง
พายุโซนร้อน โพดุล อ่อนกำลังลงเป็นหย่อมความกดอากาศต่ำแล้ว แต่ยังให้ประชาชนเฝ้าระวังอันตรายจากฝนตกหนักและฝนตกหนักสะสมในพื้นที่บริเวณบางแห่งในภาคเหนือและภาคกลางนายภูเวียง ประคำมินทร์ อธิบดีกรมอุตุนิยมวิทยา กล่าวว่า วันนี้ พายุระดับ 3 (โซนร้อน) โพดุล อ่อนกำลังลงเป็นหย่อมความกดอากาศต่ำแล้วและได้ปกคลุมบริเวณภาคเหนือตอนล่าง ภาคกลางทางทิศตะวันตก สังเกตเห็นได้จากการก่อตัวขึ้นเป็นกลุ่มเมฆ ทำให้ยังคงมีฝนตกต่อเนื่องอยู่และอาจมีฝนตกหนักถึงหนักมาก พร้อมขอให้ประชาชนเฝ้าระวังอาจทำให้เกิดน้ำท่วมฉับพลันน้ำป่าไหลหลากได้ ขณะที่ภาคใต้ สถานการณ์ของน้ำเริ่มคลี่คลายลงแล้ว  ภาคตะวันออก ได้แก่จังหวัดระยอง ,จันทบุรี ,ตราด ต้องเฝ้าระวังอย่างต่อเนื่องเช่นกัน  และกรุงเทพมหานครและปริมณฑล ยังคงต้องเฝ้าระวังอย่างต่อเนื่องเนื่องจากมีฝนตกหนักและฝนตกหนักสะสมอยู่ สำหรับสถานการณ์ดังกล่าวทำให้ช่วยเพิ่มปริมาณน้ำในอ่างกักเก็บน้ำเพื่อใช้ในด้านการเกษตรได้เป็นอย่างดีด้วย อย่างไรก็ตาม ภาพรวมของสถานการณ์พายุโซนร้อนโพดุล กำลังจะคลี่คลายไปแต่ยังคงขอให้ประชาชนเฝ้าระวังและติดตามจนถึงวันพรุ่งนี้ (1 ก.ย 62) ได้จากเว็บไซต์ www.tmd.go.th หรือสายด่วนพยากรณ์อากาศ 1182